stanford-oval/wikipedia huggingface dataset:
ส.ค.ส. สวีทตี้

| ส> ค.ส. สวีทตี้ |
| --- | --- |
ใบปิดภาพยนตร์
กำกับ: ฤกษ์ชัย พวงเพ็ชร์
อำนวยการสร้าง: M-๓๙
นักแสดงนำ: วรเวช ดานุวงศ์ คีรติ มหาพฤกษ์พงศ์ อารักษ์ อมรศุภศิริ อังศุมาลิน สิรภัทรศักดิ์เมธา โก๊ะตี๋ อารามบอย อภิญญา สกุลเจริญสุข ธนกฤต พานิชวิทย์ โทนี่ รากแก่น รมิตา มหาพฤกษ์พงศ์ กวี ตันจรารักษ์ ณัฐฐาวีรนุช ทองมี
วันฉาย: 29 ธันวาคม พ.ศ. 2554
ความยาว: 123  นาที
ภาษา: ไทย
ทุนสร้าง: 19 ล้านบาท
ทำเงิน: 81.5 ล้านบาท
ต่อจากนี้: วาเลนไทน์ สวีทตี้ (พ.ศ. 2555)
ข้อมูลจากสยามโซน
ส.ค.ส. สวีทตี้ คือ ภาพยนตร์ไทยที่ออกฉายเมื่อวันที่ 29 ธันวาคม พ.ศ. 2554 กำกับโดย  ฤกษ์ชัย พวงเพ็ชร์ นำแสดงโดย วรเวช ดานุวงศ์, คีรติ มหาพฤกษ์พงศ์, อารักษ์ อมรศุภศิริ, อังศุมาลิน สิรภัทรศักดิ์เมธา, โก๊ะตี๋ อารามบอย, อภิญญา สกุลเจริญสุข, ธนกฤต พานิชวิทย์, โทนี่ รากแก่น, รมิตา มหาพฤกษ์พงศ์, กวี ตันจรารักษ์ และ ณัฐฐาวีรนุช ทองมี ภาพยนตร์ทำรายได้ 83 ล้านบาท
เนื้อเรื่องย่อ

เรื่องราววุ่น ๆ ของ ตั๊ด (วรเวช ดานุวงศ์) ชายหนุ่มบ้ากีฬาฟุตบอล ผู้มีชีวิตเป็นวงกลม ใช้ชีวิตซ้ำซากจำเจ ทำให้แฟนสาว มาแต (อังศุมาลิน สิรภัทรศักดิ์เมธา) ที่คบกันมานานเริ่มเบื่อจนต้องบอกเลิกกันไป
แต่ก็ไม่รู้ทำไมเพื่อนสาวของแฟนเก่า ง้อ (คีรติ มหาพฤกษ์พงศ์) ผู้หญิงที่ยอมทำทุกอย่างเพื่อคนที่ตัวเองรัก จนลืมนึกถึงเรื่องตัวเอง ที่แอบหลงรักตั๊ดมานานจนสารภาพรัก เจ้าตัวก็ตอบรับในทันที
แต่เรื่องราวยังไม่จบ เมื่อง้อถูกมองว่าแย่งแฟนเพื่อน เป็นได้แค่เงาของมาแต ส่วนมาแต สาวลูกคุณหนู ออกตัวแรง พกความมั่นใจมาอย่างเต็มพิกัด ที่เพิ่งจะบอกเลิกกับแฟนหนุ่มมามาด ๆ 
พอเจอหนุ่มที่คิดว่าใช่ที่สุดในชีวิต ก็ไม่รีรอเดินหน้าจีบอย่างเต็มที่ แต่ทางด้านชายหนุ่ม แทน (อารักษ์ อมรศุภศิริ) ผู้ที่พยายามทำให้ตัวเองดูเท่ เพื่อจะได้มีคนมารัก แต่พอถึงเวลาจริง ๆ กลับไม่แน่ใจ
กลัวความรักที่เกิดขึ้น หลังอาน (โก๊ะตี๋ อารามบอย) ผู้ที่ให้ความรักกับผู้หญิงแค่ 2 คนบนโลกเท่านั้น คนแรกเป็นผู้หญิงที่หลังอานเลือกไม่ได้นั่นก็คือคุณแม่ ส่วนอีกคนหลังอานขอเป็นคนเลือกเอง
จนได้พบกับ ฟ้า (อภิญญา สกุลเจริญสุข) ผู้หญิงที่ไม่ใส่ใจเรื่องรูปร่างหน้าตา แต่ขอเพียงใครสักคนที่รักตัวเองจริงก็พอ แต่ความรักของหลังอานอาจไม่ราบรื่น เพราะ คุณแม่กับแฟนสาวเข้ากันไม่ได้
กลุ่มเพื่อนซี้ที่ไม่รู้ว่าตัวเองรักใครกันแน่ เมื่อ 2 หนุ่ม อุ่น (โทนี่ รากแก่น) และเจ็ท (ธนกฤต พานิชวิทย์) ต้องมารับหน้าที่ปรึกษาหัวใจกับ เง็ก (รมิตา มหาพฤกษ์พงศ์) สาวปากแข็งทีไม่ยอมรับหัวใจ
ตัวเอง ด้วยความที่ทั้ง 3 สนิทกันมากเลยจนมองข้ามความรักไป ฟิน (กวี ตันจรารักษ์) หนุ่มที่จริงจังกับการใช้ชีวิตทุกเรื่อง ต้องมาติดแง็กรักษาตัวอยู่โรงพยาบาลด้วยโรคหัวใจ กับคุณหมอสาวสุดเปรี้ยว
ที่นิสัยต่างกันคนละขั้วอย่าง ดี้ (ณัฐฐาวีรนุช ทองมี) ที่ทำให้เป็นจุดเริ่มต้นของความรัก
นักแสดงนำ

วรเวช ดานุวงศ์ รับบท ตั๊ด
คีรติ มหาพฤกษ์พงศ์ รับบท ง้อ
อารักษ์ อมรศุภศิริ รับบท แทน
อังศุมาลิน สิรภัทรศักดิ์เมธา รับบท มาแต
โก๊ะตี๋ อารามบอย รับบท หลังอาน
อภิญญา สกุลเจริญสุข รับบท ฟ้า
โทนี่ รากแก่น รับบท อุ่น
ธนกฤต พานิชวิทย์ รับบท เจ็ท
รมิตา มหาพฤกษ์พงศ์ รับบท เง็ก
กวี ตันจรารักษ์ รับบท ฟิน
ณัฐฐาวีรนุช ทองมี รับบท ดี้
นักแสดงรับเชิญ

จาตุรงค์ มกจ๊ก
วิยะดา โกมารกุล ณ นคร
เกรียงศักดิ์ เหรียญทอง
ค่อม ชวนชื่น
ฉันทนา กิติยพันธ์
แอนนา ชวนชื่น
จิ้ม ชวนชื่น
เพลงประกอบภาพยนตร์

เพลง สภาวะทิ้งตัว โดย วรเวช ดานุวงศ์
เพลง ละเมอ โอ้ I MISS YOU โดย วง the jukks
รางวัล

| รางวัล | สาขา | ผู้เข้าชิง | ผลรางวัล |
| --- | --- | --- | --- |

| รางวัลภาพยนตร์แห่งชาติ สุพรรณหงส์ ครั้งที่ 21 | รางวัลเพลงประกอบยอดเยี่ยม | วรเวช ดานุวงศ์ (จากเพลง "สภาวะทิ้งตัว") | เสนอชื่อเข้าชิง |
แหล่งข้อมูลอื่น

ส.ค.ส. สวีทตี้ ที่สยามโซน
ส.ค.ส. สวีทตี้ ที่อินเทอร์เน็ตมูวีเดตาเบส
เว็บไซต์เป็นทางการของภาพยนตร์ ส.ค.ส. สวีทตี้ เก็บถาวร 2021-03-05 ที่ เวย์แบ็กแมชชีน
ตำบลสนามชัย (อำเภอเมืองสุพรรณบุรี)

| ตำบลสนามชัย |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Sanam Chai
เจดีย์ทหารนิรนามที่วัดสนามไชย
ประเทศ: ไทย
จังหวัด: สุพรรณบุรี
อำเภอ: เมืองสุพรรณบุรี
พื้นที่
 • ทั้งหมด: 21.87 ตร.กม. (8.44 ตร.ไมล์)
ประชากร (2566)
 • ทั้งหมด: 10,905 คน
 • ความหนาแน่น: 498.63 คน/ตร.กม. (1,291.4 คน/ตร.ไมล์)
รหัสไปรษณีย์ : 72000
รหัสภูมิศาสตร์: 720118
 ส่วนหนึ่งของสารานุกรมประเทศไทย
| องค์การบริหารส่วนตำบลสนามชัย |
| --- | --- |
องค์การบริหารส่วนตำบล
อบต.สนามชัยที่ตั้งที่ทำการองค์การบริหารส่วนตำบลสนามชัย
พิกัด: 14°30′13.8″N 100°08′24.5″E﻿ / ﻿14.503833°N 100.140139°E﻿ / 14.503833; 100.140139
ประเทศ:  ไทย
จังหวัด: สุพรรณบุรี
อำเภอ: เมืองสุพรรณบุรี
พื้นที่
 • ทั้งหมด: 21.87 ตร.กม. (8.44 ตร.ไมล์)
ประชากร (2566)
 • ทั้งหมด: 10,905 คน
 • ความหนาแน่น: 498.63 คน/ตร.กม. (1,291.4 คน/ตร.ไมล์)
รหัส อปท.: 06720114
ที่อยู่ที่ทำการ: เลขที่ 288 หมู่ 5 ตำบลสนามชัย อำเภอเมืองสุพรรณบุรี จังหวัดสุพรรณบุรี 72000
เว็บไซต์: www.sao-sanamchai.go.th
 ส่วนหนึ่งของสารานุกรมประเทศไทย
สนามชัย เป็นตำบลในอำเภอเมืองสุพรรณบุรี จังหวัดสุพรรณบุรี
ที่ตั้งและอาณาเขต

ตำบลสนามชัย มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลโพธิ์พระยา
ทิศตะวันออก ติดต่อกับตำบลดอนมะสังข์ และตำบลดอนตาล
ทิศใต้ ติดต่อกับตำบลไผ่ขวาง ตำบลท่าระหัด และตำบลท่าพี่เลี้ยง
ทิศตะวันตก ติดต่อกับตำบลรั้วใหญ่ และตำบลพิหารแดง
ประวัติ

สนามชัย เดิมเป็นพื้นที่ของตำบลหัวเวียง อำเภอเมืองสุพรรณบุรี ในปี พ.ศ. 2475 ทางจังหวัดสุพรรณบุรีได้ยุบพื้นที่ตำบลหัวเวียง รวมเข้ากับตำบลพิหารแดง ก่อนที่ปี พ.ศ. 2519 นายสอน สุทธิสาร ผู้ว่าราชการจังหวัดสุพรรณบุรี ได้ประกาศแยก 6 หมู่บ้านด้านทิศตะวันออกของแม่น้ำท่าจีน ของเขตตำบลพิหารแดง ได้แก่ หมู่ 1 บ้านหัวถนน, หมู่ 2 บ้านกิโลแปด, หมู่ 3 บ้านหัวเกาะ, หมู่ 7 บ้านสนามชัย, หมู่ 8 บ้านหัวเวียง และหมู่ 10 บ้านดอนโพธิ์ ออกมาตั้งเป็นตำบลสนามชัย โดยอนุมัติจากนายคนึง ฦาไชย รองปลัดกระทรวงมหาดไทย
การปกครองส่วนภูมิภาค > การปกครองส่วนภูมิภาค

ตำบลสนามชัยแบ่งพื้นที่การปกครองออกเป็น 6 หมู่บ้าน ได้แก่
หมู่ที่ 1 บ้านหัวถนน
หมู่ที่ 2 บ้านกิโลแปด
หมู่ที่ 3 บ้านหัวเกาะ
หมู่ที่ 4 บ้านหัวเวียง
หมู่ที่ 5 บ้านสนามชัย
หมู่ที่ 6 บ้านดอนโพธิ์
การปกครองส่วนภูมิภาค > การปกครองส่วนท้องถิ่น

ตำบลสนามชัยเดิมมีฐานะเป็นสภาตำบลสนามชัยหลังจากจัดตั้งตำบลขึ้น ต่อมาปี พ.ศ. 2538 สภาตำบลสนามชัยมี 6 หมู่บ้าน พื้นที่ 21.87 ตารางกิโลเมตร ประชากร 7,682 คน และ 2,313 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลสนามชัยอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลสนามชัย
กามเทพ

บทความนี้เกี่ยวกับเทพฮินดู สำหรับความหมายอื่น ดูที่ กามเทพ (แก้ความกำกวม)
| --- | --- |
พระกามเทพในคติอินเดีย
ตำแหน่ง: เทพแห่งความรัก ความปรารถนา เสน่ห์
จำพวก: เทพ
วิมาน: กามโลก, ไวกูณฐ์
อาวุธ: ธนูอ้อย และลูกศรดอกไม้
สัตว์พาหนะ: นกแก้ว
บิดา: พระวิษณุหรือ พระพรหม
มารดา: พระแม่ลักษมี
คู่ครอง: พระรตีเทวี พระปิตีเทวี
ด ค ก
กามเทพ (สันสกฤต: काम देव) เป็นเทพเจ้าในความเชื่อของศาสนาฮินดู ถือเป็นเทพเจ้าแห่งความรัก (กาม หมายถึง ความรัก ความปรารถนา) มีขอช้างเป็นอาวุธ ในวรรณคดีไทยเรียกว่า ขอกาม มีพรรณนาไว้ในวรรณคดีไทยสมัยอยุธยา
กามเทพของอินเดีย มีชื่อเรียกหลายชื่อ ได้แก่ อนังคะ (ไร้ตัวตน), กันทรรป, มันมถะ (ผู้กวนหัวใจ), มทนะ (มึนเมา), รติกานตะ (เจ้าแห่งฤดูกาล), ปุษปวาน หรือ กาม ก็มี
กามเทพนั้น มักจะบรรยายภาพเป็นชายหนุ่มรูปงาม มีปีก มีอาวุธเป็นคันศรและธนู คันศรนั้นทำมาจากลำอ้อย มีผึ้งตอม และลูกศรประดับด้วยดอกไม้หอม 5 ชนิด มีสหายเป็นนกดุเหว่า นกแก้ว ผึ้ง ฤดูใบไม้ผลิ และสายลมเอื่อย ทั้งหมดล้วนเป็นสัญลักษณ์ของฤดูใบไม้ผลิ
ตามศิวปุราณะ กล่าวว่า กามเทพเป็นโอรสของพระพรหม ตำนานอื่น ๆ เช่น สกันธปุราณะ ถือว่ากามเทพเป็นพี่ชายของประสุติ ทั้งสองเป็นโอรสของศตรุป โอรสของพระพรหม แต่ตำนานทั้งหมดเล่าตรงกัน ว่ากามเทพนั้น สมรสกับนางรตี ธิดาของประสุติและทักษะ บางตำนานเชื่อว่ากามเทพยังเคยเป็นอวตารหนึ่งของปรัทยุมนะ โอรสของพระกฤษณะ และนางรุกมิณี
ดูเพิ่ม

คิวปิด
ยังบาว

| ยังบาว |
| --- | --- |
กำกับ: ยุทธกร สุขมุกตาภา
บทภาพยนตร์: ยุทธกร สุขมุกตาภา
อำนวยการสร้าง: ธนิตย์ จิตนุกูล
นักแสดงนำ: ธนา เอี่ยมนิยม อารักษ์ อมรศุภศิริ จุลจักร จักรพงษ์ สมชาย เข็มกลัด ปวริศร์ มงคลพิสิฐ ศุภกรณ์ กิจสุวรรณ ปิติศักดิ์ เยาวนานนท์ อาจารียา พรหมพฤกษ์ ซาร่า เล็กจ์
ผู้บรรยาย: กีรติ พรหมสาขา ณ สกลนคร
ดนตรีประกอบ: คาราบาว สหภาพดนตรี
ผู้จัดจำหน่าย: แกรนด์ บิ๊ก แบง
วันฉาย: 30 พฤษภาคม พ.ศ. 2556
ความยาว: 131 นาที
ประเทศ: ไทย
ภาษา: ไทย
ข้อมูลจากสยามโซน
ยังบาว (อังกฤษ: Young Bao The Movie) เป็นภาพยนตร์ไทยที่เข้าฉายเมื่อวันที่ 30 พฤษภาคม พ.ศ. 2556 อำนวยการสร้างโดย ธนิตย์ จิตนุกูล และกำกับภาพยนตร์โดย ยุทธกร สุขมุกตาภา จากบริษัท แกรนด์ บิ๊ก แบง จำกัด โดยวงคาราบาวมีส่วนร่วมในการผลิต เนื้อเรื่องจะเน้นไปที่จุดกำเนิดของวง และการออกอัลบั้มเมด อิน ไทยแลนด์ ในปี พ.ศ. 2527 จนมีชื่อเสียงมาจนถึงปัจจุบัน
โดยงานแถลงข่าวภาพยนตร์มีขึ้นในวันที่ 31 กรกฎาคม พ.ศ. 2555 ณ ศูนย์การค้าเอสพลานาด รัชดาภิเษก โดยเดิมมีการวางตัว อาทิวราห์ คงมาลัย (ตูน บอดี้สแลม) ให้รับบท ยืนยง โอภากุล (แอ๊ด คาราบาว) นักร้องนำและหัวหน้าวง แต่คิวงานไม่ลงตัวกับเวลาถ่ายทำ จึงเปลี่ยนตัวผู้แสดงเป็น ธนา เอี่ยมนิยม ซึ่งเป็นนักแสดงหน้าใหม่แทน
ภาพยนตร์เรื่องนี้ได้ประสบปัญหาตลอด เมื่อมีข่าวว่าตูน บอดี้สแลม ถอนตัวออก ก็ทำให้ผู้สนับสนุน คือ ยามาฮ่า ถอนตัวออกไปด้วย อีกทั้งในวันแถลงข่าวและเปิดฉายรอบปฐมทัศน์สำหรับสื่อมวลชน ก็มีสมาชิกในวงคาราบาวมาร่วมงานเพียงคนเดียวเท่านั้น คือ กีรติ พรหมสาขา ณ สกลนคร (เขียว คาราบาว) แต่กระนั้นสมาชิกคนอื่น ๆ ในวงต่างก็ยืนยันว่า ไม่ได้มีปัญหากับภาพยนตร์ตามที่เป็นข่าว
ในส่วนของคำวิจารณ์ อภินันท์ บุญเรืองพะเนา แห่งผู้จัดการออนไลน์ได้วิจารณ์ไว้ว่า การเปลี่ยนตัวนักแสดงนำ ทำให้การตลาดของภาพยนตร์ลดพลังลงไปเป็นอย่างมาก  แต่กระนั้น ตัวละครทุกตัว แม้จะมีหลายคน แต่ทว่าภาพยนตร์ก็แบ่งสัดส่วนให้กับทุกคนอย่างเท่าเทียม ถ้าหากใครที่รักคาราบาวอยู่แล้ว ก็จะรักมากขึ้น เพราะคาราบาวในยุคสมัยนั้น ก็ไม่ต่างไปจากคนหนุ่มทุกคน ที่มีความมุ่งมั่นฝันใฝ่อยู่ในตน มีด้านที่อ่อนโยน เท่ากับที่มีความหุนหันพลันแล่นตามธรรมดาของเลือดลมแห่งวัยหนุ่ม เพียงแต่ภาพยนตร์อาจจะไม่ได้เหวี่ยงตัวละครเข้าสู่มุมอับกับสถานการณ์โหดหินที่ต้องเผชิญมากนัก
และความโดดเด่นอีกอย่างของภาพยนตร์เรื่องนี้ คือ การสอดแทรกประวัติศาสตร์ทางการเมืองไทยลงไปได้อย่างไม่น่าเบื่อ ทั้งเรื่องราวของ เหตุการณ์ 14 ตุลา หรือ เหตุการณ์ 6 ตุลา ที่สมาชิกแต่ละคนได้รับผลกระทบกันไปแตกต่างกัน
นักแสดง

นักแสดงนำ
ธนา เอี่ยมนิยม (บอม) รับบทเป็น ยืนยง โอภากุล (แอ๊ด คาราบาว)
อารักษ์ อมรศุภศิริ รับบทเป็น ปรีชา ชนะภัย (เล็ก คาราบาว)
จุลจักร จักรพงษ์ (ฮิวโก้) รับบทเป็น เทียรี่ เมฆวัฒนา (เทียรี่ คาราบาว)
สมชาย เข็มกลัด รับบทเป็น อำนาจ ลูกจันทร์ (เป้า คาราบาว)
ปวริศร์ มงคลพิสิฐ รับบทเป็น กีรติ พรหมสาขา ณ สกลนคร (เขียว คาราบาว)
ศุภกรณ์ กิจสุวรรณ รับบทเป็น ธนิสร์ ศรีกลิ่นดี (อ.ธนิสร์)
ปิติศักดิ์ เยาวนานนท์ รับบทเป็น อนุพงษ์ ประถมปัทมะ (อ๊อด คาราบาว)
อาจารียา พรหมพฤกษ์ รับบทเป็น ศิรินทรา นิยากร
ซาร่า เล็กจ์ รับบทเป็น แสงดาว
นักแสดงประกอบ
สิงโต นำโชค รับบทเป็น สานิตย์ ลิ่มศิลา (ไข่)
ภาสวร บวรกีรติ รับบทเป็น ไพรัช เพิ่มฉลาด (หนุ่ม, รัช)
ดาวิเด โดริโก้ รับบทเป็น ศุภกร บุญยานันต์ (แดง เพรสซิเดนท์)
ปิยะ ศาสตรวาหา รับบทเป็น ดิเรก อมาตยกุล (ตู้ เพรสซิเดนท์)
เกรซ มหาดำรงค์กุล รับบทเป็น จงจินต์ โอภากุล (แม่ของแอ๊ด)
คลาวเดีย จักรพันธุ์ รับบทเป็น ซิโมน เมฆวัฒนา (แม่ของเทียรี่)
เมฆ เมฆวัฒนา รับบทเป็น เทียรี่ เมฆวัฒนา (วัยรุ่น)
กีรติ พรหมสาขา ณ สกลนคร (เขียว คาราบาว) เสียงบรรยาย
แหล่งข้อมูลอื่น

ยังบาว ที่สยามโซน
เว็บไซต์อย่างเป็นทางการของภาพยนตร์ เก็บถาวร 2013-06-01 ที่ เวย์แบ็กแมชชีน
เฟซบุ๊คของภาพยนตร์
| ด ค กคาราบาว |
| --- | --- |
 ยืนยง โอภากุล  ปรีชา ชนะภัย  เทียรี่ เมฆวัฒนา  เกริกกำพล ประถมปัทมะ  ขจรศักดิ์ หุตะวัฒนะ  ชูชาติ หนูด้วง  ธนะสิทธิ์ พันธุ์พงษ์ไทย สานิตย์ ลิ่มศิลา  กีรติ พรหมสาขา ณ สกลนคร  ไพรัช เพิ่มฉลาด  ธนิสร์ ศรีกลิ่นดี  อำนาจ ลูกจันทร์  ศยาพร สิงห์ทอง  ลือชัย งามสม 
สตูดิโออัลบั้ม:  ขี้เมา (2524)  แป๊ะขายขวด (2525)  วณิพก (2526)  ท.ทหารอดทน (2526)  เมด อิน ไทยแลนด์ (2527)  อเมริโกย (2528)  ประชาธิปไตย (2529)  เวลคัมทูไทยแลนด์ (2530)  ทับหลัง (2531)  ห้ามจอดควาย (2533)  วิชาแพะ (2534)  สัจจะ ๑๐ ประการ (2535)  ช้างไห้ (2536)  รุ่นคนสร้างชาติ (2537)  แจกกล้วย (2538)  หากหัวใจยังรักควาย (2538)  เส้นทางสายปลาแดก (2540)  เช' ยังไม่ตาย (2540)  อเมริกันอันธพาล (2541)  พออยู่พอกิน (2541)  เซียมหล่อตือ หมูสยาม (2543)  สาวเบียร์ช้าง (2544)  นักสู้ผู้ยิ่งใหญ่ (2545)  สามัคคีประเทศไทย (2548)  ลูกลุงขี้เมา (2550)  โฮะ (2552)  กำลังใจคาราบาว 30 ปี (2554)  สวัสดีประเทศไทย (2556)  40 ปี ฅนคาราบาว (2565) 
อัลบั้มพิเศษ:  รวมเพลงคาราบาว (2529)  เมด อิน ไทยแลนด์ ภาค 2546 สังคายนา (2547)  หนุ่มบาว-สาวปาน (ร่วมกับ ปาน - ธนพร แวกประยูร) (2548)  รายชื่ออัลบั้มเพลง 
ผลงานเพลง:  ถึกควายทุย (2524 - 2533)  เมด อิน ไทยแลนด์ (2527)  รักคุณเท่าฟ้า (2529)  ชีวิตสัมพันธ์ (2530)  ทะเลใจ (2535) 
คอนเสิร์ตครั้งใหญ่:  ทำโดยคนไทย (2528)  สายธารสู่อิสานเขียว (2530)  คนคาราบาว (2534)  ปิดทองหลังพระ (2539)  คอนเสิร์ต 15 ปี เมด อิน ไทยแลนด์ (2542) 20 ปี คาราบาว (2546)  คอนเสิร์ต เมด อิน ไทยแลนด์ ภาค 2546 สังคายนา (2547)  คอนเสิร์ตเพื่อช้าง (2547)  นาวาคาราบาว (2548) มนต์เพลงคาราบาว (2550)  บาวเบญจเพส (2551)  มหกรรมดนตรี 30 ปี คาราบาว (2554 - 2555)  กินลม ชมบาว (2556)  บันทึกไว้ในปฐพี 35 ปี คาราบาว (2559)  40 ปี คาราบาว (2566) 
ค่ายเพลง:  พีค็อก สเตอริโอ  อโซน่า โปรโมชั่น  แกรมมี่ เอ็นเตอร์เทนเมนต์  โพลีดอร์  อามีโก  แว่วหวาน  ดี-เดย์ เอ็นเทอร์เทนเมนท์  วอร์นเนอร์ มิวสิค ไทยแลนด์ 
ดูเพิ่มเติม:  เสียงเพลงแห่งเสรีภาพ  คาราบาวกรุ๊ป คาราบาวแดง  คาราบาวเบียร์  น้ำคือชีวิต  มนต์เพลงคาราบาว 25 ปี  ยังบาว  คาราบาว เดอะซีรี่ส์  Bao Young Blood ดนตรีสร้างคุณค่าชีวิต
มิเรอส์ (เพลงจัสติน ทิมเบอร์เลก)

Error ซิงเกิลโดยจัสติน ทิมเบอร์เลก
มิเรอส์ (อังกฤษ: Mirrors) เป็นเพลงที่บันทึกเสียงโดย นักร้องชาวอเมริกัน จัสติน ทิมเบอร์เลก สำหรับสตูดิโออัลบั้มที่ 3 เดอะทเวนตีทเวนตีเอกซ์พีเรียนซ์ ในปี ค.ศ. 2013 ช่วงแรกในปี 2009 ติดตามได้รับแรงบันดาลใจจากปู่ย่าตายายของเขา เป็นงานแต่งงานแปดนาทีที่ยาวนานรูปแบบใหม่ ด้วยจังหวะเพลงป๊อป และ R&B กลาง ซึ่งเป็นเรื่องเกี่ยวกับคนที่มีคนรักเป็น "มาถึงการก่อให้เกิด" ว่าเธอเป็นของเขา "อีกครึ่งหนึ่ง" ทิมเบอร์เลก ได้เขียนและผลิตร่วมกับ Timothy "Timbaland" Mosley และ Jerome "J-Roc" Harmon เขียนเพิ่มเติมโดย James Fauntleroy
"มิเรอส์" เป็นซิงเกิลที่ 2 จากอัลบั้ม เดอะทเวนตีทเวนตีเอกซ์พีเรียนซ์ ในเดือนกุมภาพันธ์ ค.ศ. 2013 ที่ขึ้นอันดับท็อปของชาร์ตเพลง Australian Urban, Bulgarian, Croatian, European, Lebanese, Polish, South African และ UK singles charts เช่นเดียวกับอันดับที่ 2 ของ Billboard Hot 100 ในสหรัฐอเมริกา เพลงที่ได้รับความคิดเห็นในเชิงบวกจากนักวิจารณ์อิสระ และเสนอชื่อเข้าชิงรางวัลแกรมมี และ 2013 Teen Choice Awards มิวสิกวิดีโอเผยแพร่ในเดือนมีนาคม ค.ศ. 2013 และได้รับรางวัลสองรางวัลของเอ็มทีวีวิดีโอมิวสิกอะวอดส์ สาขาวิดีโอแห่งปี
รายชื่อเพลง

| --- | --- |
 ซีดีซิงเกิล "มิเรอส์" — 8:05  "สูทแอนด์ไท" (Radio Edit) ร่วมกับเจย์ซี — 4:29:  ดิจิทัลดาวน์โหลด "มิเรอส์" — 8:05 ดิจิทัลดาวน์โหลด (Radio Edit) "มิเรอส์" (Radio Edit) — 4:37 2013 Brit Awards "มิเรอส์" (Live from the BRITs) — 5:12
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | 3× Platinum | 210,000 |
| Austria (IFPI Austria) | Gold | 15,000* |
| Canada (Music Canada) | 3× Platinum | 240,000* |
| Denmark (IFPI Danmark) | Gold | 15,000^ |
| Denmark (IFPI Danmark) | 3× Platinum | 5,400,000† |
| Germany (BVMI) | Platinum | 300,000^ |
| Italy (FIMI) | 2× Platinum | 100,000 |
| Mexico (AMPROFON) | Platinum | 60,000* |
| New Zealand (RMNZ) | Platinum | 15,000* |
| Portugal (AFP) | Platinum | 20,000 |
| South Korea (Gaon Chart) | — | 109,941 |
| Switzerland (IFPI Switzerland) | Platinum | 30,000^ |
| United Kingdom (BPI) | 2× Platinum | 1,200,000 |
| United States (RIAA) | 2× Platinum | 3,900,000 |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว ตัวเลขสตรีมมิงและยอดขายขึ้นอยู่กับการรับรองเพียงอย่างเดียว †ตัวเลขสตรีมมิงเท่านั้นขึ้นอยู่กับการรับรองเพียงอย่างเดียว
ประวัติการวางจำหน่าย

| ประเทศ | วันที่ | รูปแบบ | ค่าย | อ้างอิง |
| --- | --- | --- | --- | --- |
| แคนาดา | 11 กุมภาพันธ์ 2013 | ดิจิทัลดาวน์โหลด | โซนี |  |
| ฝรั่งเศส | 11 กุมภาพันธ์ 2013 | ดิจิทัลดาวน์โหลด | โซนี |  |
| เยอรมนี | 11 กุมภาพันธ์ 2013 | ดิจิทัลดาวน์โหลด | โซนี |  |
| ไอร์แลนด์ | 11 กุมภาพันธ์ 2013 | ดิจิทัลดาวน์โหลด | โซนี |  |
| เนเธอร์แลนด์ | 11 กุมภาพันธ์ 2013 | ดิจิทัลดาวน์โหลด | โซนี |  |
| นอร์เวย์ | 11 กุมภาพันธ์ 2013 | ดิจิทัลดาวน์โหลด | โซนี |  |
| นิวซีแลนด์ | 11 กุมภาพันธ์ 2013 | ดิจิทัลดาวน์โหลด | โซนี |  |
| สิงคโปร์ | 11 กุมภาพันธ์ 2013 | ดิจิทัลดาวน์โหลด | โซนี |  |
| สเปน | 11 กุมภาพันธ์ 2013 | ดิจิทัลดาวน์โหลด | โซนี |  |
| สวีเดน | 11 กุมภาพันธ์ 2013 | ดิจิทัลดาวน์โหลด | โซนี |  |
| สหราชอาณาจักร | 11 กุมภาพันธ์ 2013 | ดิจิทัลดาวน์โหลด | อาร์ซีเอ |  |
| สหรัฐ | 11 กุมภาพันธ์ 2013 | ดิจิทัลดาวน์โหลด | อาร์ซีเอ |  |
| เยอรมนี | 1 มีนาคม 2013 | ซีดีซิงเกิล | โซนี |  |
| ฝรั่งเศส | 13 มีนาคม 2013 | ดิจิทัลดาวน์โหลด (radio edit) | โซนี |  |
| สเปน | 13 มีนาคม 2013 | ดิจิทัลดาวน์โหลด (radio edit) | โซนี |  |
| สหรัฐ | 13 มีนาคม 2013 | ดิจิทัลดาวน์โหลด (radio edit) | อาร์ซีเอ |  |
| อิตาลี | 12 เมษายน 2013 | วิทยุฮิตร่วมสมัย | โซนี |  |
| สหรัฐ | 9 เมษายน 2013 | วิทยุฮิตร่วมสมัย | อาร์ซีเอ |  |
| สหรัฐ | 9 เมษายน 2013 | Rhythmic radio | อาร์ซีเอ |  |
| สหรัฐ | 22 เมษายน 2013 | Adult contemporary radio | อาร์ซีเอ |  |
| สหรัฐ | 14 พฤษภาคม 2013 | Urban contemporary radio | อาร์ซีเอ |  |
ความสัมพันธ์ติมอร์-เลสเต–ฟิลิปปินส์

| --- | --- |


 ติมอร์-เลสเต:  ฟิลิปปินส์
ความสัมพันธ์ติมอร์-เลสเต–ฟิลิปปินส์ หมายถึงความสัมพันธ์ระหว่างประเทศระหว่างประเทศติมอร์-เลสเต กับประเทศฟิลิปปินส์ โดยฟิลิปปินส์มีส่วนร่วมอย่างแข็งขันในกองกำลังรักษาสันติภาพของสหประชาชาติในติมอร์-เลสเต ระหว่างการก้าวไปสู่เอกราช ครั้นเมื่อหลายประเทศยอมรับอำนาจอธิปไตยของติมอร์-เลสเต ฟิลิปปินส์จึงเริ่มความสัมพันธ์ทางการฑูตอย่างเป็นทางการระหว่างรัฐบาลทั้งสองด้วยการจัดตั้งสถานทูตในดิลี และติมอร์-เลสเต ได้จัดตั้งสถานทูตในปาซิก
อาณาจักรก่อนอาณานิคมอย่างฟิลิปปินส์และติมอร์-เลสเต มีความสัมพันธ์ซึ่งกันและกันอยู่ก่อนที่มหาอำนาจไอบีเรียจะเข้ามาตั้งอาณานิคมในพื้นที่เหล่านี้ ระหว่างการเดินทางของมาเจลลันเมื่อเรือของเขาทอดสมอที่ติมอร์-เลสเต พวกเขาพบว่ากลุ่มลูโซนส์ (ชาวเกาะลูซอน ประเทศฟิลิปปินส์) ตั้งถิ่นฐานในติมอร์-เลสเต และแลกเปลี่ยนทองคำของฟิลิปปินส์สำหรับไม้จันทน์ของติมอร์-เลสเต
นับตั้งแต่นั้นเป็นต้นมา ฟิลิปปินส์ยังคงรักษาความสัมพันธ์อันแน่นแฟ้นกับประเทศเอกราชที่เพิ่งเกิดใหม่โดยส่งเจ้าหน้าที่รักษาสันติภาพไปยังประเทศดังกล่าวมาตั้งแต่ ค.ศ. 1999[ต้องการอ้างอิง] ท่ามกลางการต่อสู้เพื่อเอกราชจากประเทศอินโดนีเซีย ทั้งนี้ ทั้งสองประเทศถูกยึดครองโดยมหาอำนาจไอบีเรีย ซึ่งส่วนใหญ่โดยสเปนและโปรตุเกสในคริสต์ศตวรรษที่ 16 และต่อมาโดยมหาอำนาจที่เกิดขึ้นใหม่ โดยส่วนใหญ่โดยสหรัฐและอินโดนีเซียในคริสต์ศตวรรษที่ 20
ความสัมพันธ์

ใน ค.ศ. 2008 ประเทศติมอร์-เลสเต และฟิลิปปินส์ได้ลงนามในข้อตกลงสามฉบับเพื่อส่งเสริมความร่วมมือด้านการเดินเรือและการประมง, การศึกษา รวมถึงการฝึกอบรมการบริการต่างประเทศ ซึ่งอดีตประธานาธิบดี กลอเรีย มาคาปากัล-อาร์โรโย ของฟิลิปปินส์ และอดีตประธานาธิบดี ฌูแซ รามุช-ออร์ตา ของติมอร์-เลสเต ได้เป็นพยานในการลงนามในข้อตกลงระหว่างการประชุมทวิภาคี ฟิลิปปินส์ให้คำมั่นว่าจะเพิ่มการค้าและการแลกเปลี่ยนกับติมอร์-เลสเต รวมทั้งยังพยายามปลูกฝังการแลกเปลี่ยนทางวัฒนธรรมและการศึกษาเช่นกัน กระทั่งใน ค.ศ. 2010 เมื่อประธานาธิบดี เบนิกโน อากีโนที่ 3 ที่ได้รับเลือกใหม่สาบานตนเข้ารับตำแหน่ง ประธานาธิบดี ฌูแซ รามุช-ออร์ตา ของติมอร์-เลสเต ได้คาดหวังว่าความสัมพันธ์ทางการค้าและการทูตกับฟิลิปปินส์จะแข็งแกร่งขึ้นภายใต้การบริหารของเขา ส่วนฌูแซ ลูอิช กูแตรึช รัฐมนตรีต่างประเทศของติมอร์-เลสเต ได้จัดการเจรจาทวิภาคีกับอัลเบิร์ต เดล โรซาริโอ รัฐมนตรีต่างประเทศ และเข้าพบประธานาธิบดี เบนิกโน อากีโนที่ 3 ระหว่างที่เขาอยู่ในมะนิลา
ฟิลิปปินส์ ซึ่งเป็นหนึ่งในสองประเทศที่นับถือศาสนาคริสต์นิกายโรมันคาทอลิกในทวีปเอเชีย เป็นกระบอกเสียงที่แข็งแกร่งที่สุดในอาเซียนสำหรับการเชื้อเชิญติมอร์-เลสเต เป็นสมาชิกสมาคมประชาชาติแห่งเอเชียตะวันออกเฉียงใต้ ซึ่งชาวฟิลิปปินส์ส่วนใหญ่รับรู้ถึงการตอบสนองที่ดีต่อประเทศติมอร์-เลสเต และสนับสนุนการภาคยานุวัติของติมอร์-เลสเต ในการเข้าร่วมสมาคมประชาชาติแห่งเอเชียตะวันออกเฉียงใต้นับตั้งแต่มีการสมัคร
ความช่วยเหลือทางการทหาร

ฟิลิปปินส์เสนอที่จะช่วยเหลือกองทัพติมอร์-เลสเต ในการปรับปรุงขีดความสามารถผ่านการศึกษาและการฝึกอบรมผ่านความช่วยเหลือจากกองทัพฟิลิปปินส์ ซึ่งพันเอก อาร์นุลโฟ มาร์เซโล บูร์โกส โฆษกกองทัพฟิลิปปินส์กล่าวว่า:
"เนื่องจากติมอร์ติมอร์-เลสเต เป็นประเทศอายุน้อยที่มีกองกำลังป้องกันที่จัดตั้งขึ้นใหม่ กองทัพฟิลิปปินส์จึงเสนอความช่วยเหลือในการสร้างขีดความสามารถทางการทหาร"
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ความสัมพันธ์ติมอร์-เลสเต–ฟิลิปปินส์
William Branigin (June 1, 1994). "Philippines Fails to Stop E. Timor Meeting". The Washington Post.
Inday Espina-Varona (24 June 2022). "Filipino honored for role in East Timor's independence struggle recalls close calls". Rappler.
ประธานาธิบดี บองบอง มาร์กอส พบปะกับตาอูร์ มาตัน รูอัก นายกรัฐมนตรีติมอร์-เลสเต ในการประชุมสุดยอดอาเซียน ค.ศ. 2023
ช็อง แจ-ว็อน

จองเจวอน (เกาหลี: 정제원, อักษรโรมัน: Jung Jae-won; เกิด 29 มีนาคม 1994) รู้จักกันดีในชื่อ วอน (One) เป็นแร็ปเปอร์ นักร้อง นักแต่งเพลง และนักแสดงชาวเกาหลีใต้ เขาเปิดตัวในปี 2015 ในฐานะสมาชิกคนหนึ่งของอดีตดูโอฮิปฮอปวันพันช์กับซามูเอล ปีต่อมาเขาย้ายจากดี-บิสิเนสเอนเตอร์เทนเมนต์ไปวายจีเอนเตอร์เทนเมนต์ ในปี 2019 แจว็อนออกจากวายจีเอนเตอร์เทนเมนต์และตั้งแต่นั้นมาก็ย้ายไปอยู่ภายใต้ค่ายเพลงไพรเวทโอนลีของตัวเอง เขาเป็นที่รู้จักกันดีในการแสดงในฤดูกาลที่สี่และห้าของโชว์มีเดอะมันนี รวมถึงการปรากฏตัวในละครเช่น ตำนานไซอิ๋วฉบับเกาหลี (2017), Room No. 9 (2018) และ Her Private Life (2019)
ปัจจุบันได้หายไปจากวงการ และไม่มีการแอคทีฟผลงานใดใด นอกจากการปล่อยเพลงเดโม่ในแอพ soundcloud ของเขาในชื่อบัญชีผู้ใช้ JEONG JAE WON เขาได้ปล่อยเพลงเดโม่ออกมา 2 เดโม่ และมีการกดซ่อนเพลงเป็นไพรเวทในบางช่วงเวลา
อาชีพ > 2015–2016: วันพันช์ โชว์มีเดอะมันนี และย้ายสู่วายจีเอ็กซ์

ว็อนเริ่มต้นอาชีพของเขาในฐานะส่วนหนึ่งของดูโอฮิปฮอปวันพันช์กับซามูเอลภายใต้ความร่วมมือระหว่าง D-Business Entertainment และ Brave Entertainment เมื่อวันที่ 23 มกราคม 2015 พวกเขาเปิดตัวด้วยอัลบั้ม The Anthem พร้อมซิงเกิลหลัก "Turn Me Back" วันที่ 21 กันยายน วายจีเอ็กซ์ได้สำรวจและเซ็นสัญญาพิเศษกับว็อนหลังจากที่เขาปรากฏตัวใน Show Me the Money 4
อาชีพ > 2017: การเปิดตัวของแจว็อน

ในวันที่ 11 กรกฎาคม แจว็อนได้เปิดตัวในนามศิลปินเดี่ยวภายใต้ความดูแลของค่ายวายจีเอนเตอร์เทนเมนต์ โดยได้ปล่อยอัลบั้มแรกของเขาคือ One Day เมื่อวันที่ 11 กรกฎาคม 2017 กับซิงเกิลที่แต่งและผลิตเอง "Gettin' By" และ "Heyahe"
ในเดือนตุลาคม วายจีเอนเตอร์เทนเมนต์ประกาศว่าว็อนจะเริ่มต้นอาชีพการแสดงด้วยบทเสริมในละครเรื่อง A Korean Odyssey ทางช่องทีวีเอ็นที่ออกอากาศในเดือนธันวาคม
ผลงานเพลง > สตูดิโออัลบั้ม

| ชื่อ | รายละเอียด | ตำแหน่งสูงสุด> KOR  | ยอดขาย |
| --- | --- | --- | --- |
| PRVT 01 |  วางจำหน่าย: 11 พฤศจิกายน 2019  สังกัด: ไพรเวทโอลี  รูปแบบ: ซีดี, ดิจิทัลดาวน์โหลด | 44 |  KOR: 1,442 |
ผลงานเพลง > ซิงเกิลอัลบั้ม

| ชื่อ | รายละเอียด | ตำแหน่งสูงสุด> KOR  | ตำแหน่งสูงสุด> TW  | ยอดขาย |
| --- | --- | --- | --- | --- |
| One Day |  วางจำหน่าย: 11 กรกฎาคม 2017  สังกัด: วายจีเอนเตอร์เทนเมนต์  รูปแบบ: ซีดี, ดิจิทัลดาวน์โหลด | 6 | 15 |  KOR: 8,551 |
ผลงานเพลง > ซิงเกิล

| ชื่อ | ปี | ตำแหน่งสูงสุด> KOR  | ยอดขาย | อัลบั้ม |
| --- | --- | --- | --- | --- |
| "Gettin' by" (그냥 그래) | 2017 | — |  KOR: 34,949 | One Day |
| "Heyahe" (해야해) | 2017 | — |  KOR: 20,880 | One Day |
| "Hard To Love" | 2019 | — | — | PRVT 01 |
"—" หมายถึง ไม่ติดชาร์ต
ผลงานเพลง > เพลงอื่น

| ชื่อ> ชื่อ.ศิลปินหลัก | ปี> ปี.ศิลปินหลัก | ตำแหน่งสูงสุด> KOR .ศิลปินหลัก | ยอดขาย> ยอดขาย.ศิลปินหลัก | อัลบั้ม> อัลบั้ม.ศิลปินหลัก |
| --- | --- | --- | --- | --- |
| "Blossom 2010"  (Dustyy Han ร่วมกับว็อน) | 2019 | — | — | 7 Dustyy'2 |
| "Star"  (Simahoy ร่วมกับว็อน) | 2019 | — | — | Pop Talk |
ความร่วมมือ
| "Peep" (힐끔힐끔)  (กับ โทกิ และ The Quiett) | 2015 | — | — | #Jeilx |
| "Next Level"  (กับ Hanhae, Geegooin และ P-Type) | 2015 | — | — | Show Me the Money 4 |
| "I'm Not The Person You Used To Know" (니가 알던 내가 아냐)  (กับ Simon Dominic, G2 และ BewhY) | 2016 | 2 |  KOR: 751,667 | Show Me the Money 5 |
| "Comfortable" (맘 편히)  (กับ Simon Dominic และ Gray) | 2016 | 1 |  KOR: 750,349 | Show Me the Money 5 |
"—" หมายถึง ไม่ติดชาร์ต
ผลงาน > ภาพยนตร์

| ปี | ชื่อ | บทบาท | หมายเหตุ |
| --- | --- | --- | --- |
| 2019 | Goodbye Summer | ฮย็อน แจ | บทนำ |
ผลงาน > ละครโทรทัศน์

| ปี | ชื่อ | บทบาท | หมายเหตุ |
| --- | --- | --- | --- |
| 2017 | A Korean Odyssey | ฮง แฮ-อา | บทเสริม |
| 2018 | Drama Stage – Anthology | ซอง จิน-ฮยอน | บทนำ (One-act Drama) |
| 2018 | Room No. 9 | กี ชานซอง | บทเสริม |
| 2019 | Her Private Life | ชาชีอัน | นักแสดงหลัก |
| 2019 | Arthdal Chronicles | ทากอน (วัยรุ่น) | บทเสริม |
ผลงาน > รายการวาไรตี

| ปี | ชื่อ | หมายเหตุ |
| --- | --- | --- |
| 2015 | Show Me the Money 4 | ผู้เข้าแข่งขัน |
| 2016 | Show Me the Money 5 | ผู้เข้าแข่งขัน |
| 2018 | Heart Signal | ผู้ร่วมอภิปราย (ฤดูกาล 2) |
| 2020 | The Romance | นักแสดง |
ผลงาน > ละครเว็บ

| ปี | ชื่อ | บทบาท |
| --- | --- | --- |
| 2019 | Ghost Vros (고스트 브로스) | ชิน ซ็อง-แจ |
แหล่งข้อมูลอื่น

เว็บไซต์ทางการ
| --- | --- |
ฐานข้อมูลการควบคุมรายการหลักฐาน :  VIAF